**Naručilac: Opština Rožaje**

**Broj 0101-467**

**Datum 19.03.2018**

Na osnovu člana 30 Zakona o javnim nabavkama („Službeni list CG“, br. 42/11, 57/14, 28/15 i 42/17 ) i Pravilnika o sadržaju akta i obrascima za sprovođenje nabavki male vrijednosti („Službeni list CG“, br. ) , (naručilac) dostavlja

ZAHTJEV ZA DOSTAVLJANJE PONUDA ZA NABAVKE MALE VRIJEDNOSTI

**I Podaci o naručiocu**

|  |  |
| --- | --- |
| Naručilac: Opština Rožaje | Lice/a za davanje informacija: Službenik za javne nabavke Amer Demić |
| Adresa: Ul. Maršala Tita bb. | Poštanski broj: 84310 |
| Sjedište: Rožaje | PIB 02023318 |
| Telefon: 051/271/275 | Faks: 051/271/275 |
| E-mail adresa:  [javne.nabavke@rozaje.me](mailto:javne.nabavke@rozaje.me) | Internet stranica: www.rozaje.me |

II Predmet nabavke:

* **Usluge**

III Opis predmeta nabavke:

*Projektni zadatak za izradu studije izvodljivosti*

**IV Procijenjena vrijednost nabavke:**

**Procijenjena vrijednost nabavke sa uračunatim PDV-om 14.500€;**

V Tehničke karakteristike ili specifikacije:

**TEHNIČKE KARAKTERISTIKE ILI SPECIFIKACIJE PREDMETA JAVNE NABAVKE, ODNOSNO PREDMJER RADOVA**

**Projektni zadatak**

**za izradu**

**Studije izvodljivosti za izgradnju TRANSFER STANICE u OPŠTINI ROŽAJE**

1. **Uvod**

* 1. **Osnovne informacije**

a) Zemlja korisnik:

Crna Gora

b) Korisnik:

Opština Rožaje

c) Naručilac

Naručilac Studije izvodljivosti za izgradnju transfer stanice u opštini Rožaje(u daljem tekstu: Studija) je Opština Rožaje. Sredstva za izradu Studije obezbjeđuje Opština Rožaje iz Kapitalnog budžeta za 2018. godinu.

d) Relevantni podaci o zemlji

U preporuci nadležnih tijela Evropske komisije, istaknuta je potreba očuvanja životne sredine i, s tim u vezi, izgradnje komunalne infrastrukture koja treba da obezbijedi adekvatno upravljanje otpadom. Evropska komisija je tokom novembra 2010. godine preporučila, a Savjet Evrope je 17. decembra 2011. godine prihvatio da Crna Gora dobije status zemlje kandidata za članstvo u EU. Sticanjem statusa zemlje kandidata, između ostalog, intenziviraju se obaveze Crne Gore u smislu implementacije propisa koji su usklađeni sa evropskim zakonodavstvom i, ujedno, povećavaju mogućnosti za obezbjeđivanje veće finansijske podrške iz pretpristupnih fondova EU.

Takođe, može se konstatovati da je praktično završen tranzicioni period ekonomije Crne Gore, koji je počeo u posljednjoj deceniji prošlog vijeka i u okviru kojeg je izvršena privatizacija najvećeg broja proizvodnih kapaciteta koji su bili u društvenoj svojini, a koji nijesu bili u funkciji obavljanja poslova od javnog interesa. Takođe izvršena je i potpuna privatizacija bankarskog sektora. U periodu od 2000. godine, odvija se proces prilagođavanja, odnosno harmonizacije nacionalnog sa zakonodavstvom Evropske unije u kojem je donijet veliki broj zakona i drugih akata.

* 1. **Aktivnosti države u oblasti životne sredine**

Većim dijelom prošlog vijeka, pitanjima zaštite životne sredine nije se poklanjala potrebna pažnja. Svjesna potrebe za izmjenu tog stanja, Skupština Crne Gore je 1991. godine usvojila Deklaraciju o ekološkoj državi Crnoj Gori, a Ustavom iz 1992. godine i Ustavom iz 2007. godine, utvrđeno je da je Crna Gora ekološka država. Na taj način su jasno označene osnove za regulisanje ovih pitanja i mjera koje treba preduzeti na državnom nivou za rješavanje pitanja iz oblasti životne sredine. To takođe predstavlja nedvosmislenu podršku održivom razvoju, za koji se kao opredjeljujuću stratešku razvojnu odrednicu Crna Gora odlučila kroz dva važna dokumenta: „Pravci razvoja ekološke države Crne Gore“, koji je Vlada Crne Gore usvojila 2001. godine i „Nacionalna strategija održivog razvoja“ koju je Vlada Crne Gore usvojila u martu 2007. godine. Usvajajući, 2008. godine, Zakon o životnoj sredini Crna Gora se obavezala da svoj razvoj bazira na principima održivosti.

Spoznajući kritičan uticaj očuvanja životne sredine na potencijal ekonomskog razvoja, posebno na planinski turizam, Opština Rožaje je potvrdila svoje opredjeljenje da identifikuje i otkloni nedostatke, kao i da unaprijedi stanje, kako na zakonodavnom i institucionalnom, tako i na nivou izgrađenosti neophodne infrastrukture.

* 1. **Trenutno stanje u institucionalnom dijelu upravljanja komunalnim otpadom**

Ministarstvo održivog razvoja i turizma je odgovorno za izradu i sprovođenje politike, strateških planskih dokumenata i propisa u oblasti zaštite životne sredine i komunalnih djelatnosti.

U dijelu upravljanja određenim vrstama otpada utvrđena je nadležnost Ministarstva zdravlja za medicinski otpad, Ministarstva poljoprivrede i ruralnog razvoja za veterinarski otpad, a za upravljanje komunalnim otpadom nadležne su jedinice lokalne samouprave.

Sa aspekta stvaranja institucionalnih kapaciteta značajno je istaći aktivnosti Agencije za zaštitu životne sredine i Nacionalne jedinice za implementaciju projekata iz oblasti komunalne infrastrukture i zaštite životne sredine „Project Consulting“ – „Procon“ DOO.

Agencija za zaštitu prirode i životne sredine je počela sa radom krajem 2008. godine i odgovorna je za poslove monitoringa, inspekcije, izdavanja dozvola i druge poslove u vezi sprovođenja zakona u oblastizaštite životne sredine.

Jedinica za implementaciju projekata u oblasti komunalne infrastrukture i zaštite životne sredine„PROCON“ d.o.o. obavlja poslove implementacije kreditnih sredstava koje su međunarodne finansijske institucije odobrile Crnoj Gori za realizaciju projekata u oblasti komunalnih djelatnosti i zaštite životne sredine. Ovi poslovi odnose se na pripremu projektne i tenderske dokumentacije, sprovođenje i evaluacija tendera, organizovanje nadzora nad izvođenjem radova, obavljanje stručne ekspertize u pripremi ugovorne dokumentacije, kao i izvještavanje međunarodnih finansijskih institucija i organizacija.

**1.3. Zakonska regulativa**

Pored odrednice iz člana 1 Ustava Crne Gore, kojom se utvrđuje da je Crna Gora ekološka država, za ovu oblast su relevantni sljedeći propisi:

* Zakon o upravljanju otpadom („Sl. list CG", br. 64/11),
* Zakon o životnoj sredini („Sl. list CG“, br. 48/08, 40/10, 40/11),
* Zakon o zaštiti prirode („Sl. list CG“, br. 51/08, 21/09, 40/11),
* Zakon o procjeni uticaja na životnu sredinu („Sl. list RCG“, br. 80/05, „Sl. list CG“, br. 40/10, 73/10, 40/11),
* Zakon o strateškoj procjeni uticaja na životnu sredinu („Sl. list RCG“ br. 80/05, „Sl. list CG", br. 73/10, 40/11, 59/11),
* Zakon o lokalnoj samoupravi („Sl. list RCG", br. 42/03, 28/04, 75/05, 13/06, „Sl. list CG", br. 88/09, 3/10, 38/12),
* Zakon o komunalnim djelatnostima („Sl. list RCG”, br. 12/95),
* Zakon o uređenju prostora i izgradnji objekata („Sl. list CG“, br. 51/08, 34/11, 40/11, 47/11),
* Zakon o javnim nabavkama („Sl. list CG“, broj 42/11),
* Uredba o visini naknada, načinu obračuna i plaćanja naknada zbog zagađivanja životne sredine („Sl. list RCG”, br. 26/97, 9/00 i 52/00 i „Sl. list CG”, broj 33/08, 5/09, 64/09),
* Pravilnik o sadržini elaborata o procjeni uticaja na životnu sredinu („Sl. list CG“, br. 14/07),
* Uredba o načinu i postupku osnivanja sistema preuzimanja, sakupljanja i obrade otpadnih vozila i rada tog sistema („Sl. list CG", broj 28/12),
* Uredba o načinu i postupku osnivanja sistema preuzimanja, sakupljanja i obrade otpada od električnih i elektronskih proizvoda i rada tog sistema („Sl. list CG", broj 24/12),
* Pravilnik o klasifikaciji otpada i katalogu otpada („Sl. list CG", broj 35/12),
* Uredba o načinu i postupku osnivanja sistema preuzimanja, sakupljanja i obrade otpadnih guma i rada tog sistema („Sl. list CG , broj 39/12),
* Uredba o načinu i postupku osnivanja sistema preuzimanja, sakupljanja i obrade otpadnih baterija i akumulatora i rada tog sistema („Sl. list CG", broj 39/12),
* Uredba o bližim kriterijumima, visini i načinu plaćanja posebne naknade za upravljanje otpadom („Sl. list CG", broj 39/12),
* Uredba o načinu i postupku osnivanja sistema preuzimanja, sakupljanja i obrade otpadne ambalaže i rada tog sistema („Sl. list CG", broj 42/12),
* Pravilnik o postupanju sa otpadnim uljima („Sl. list CG", broj 48/12),
* Pravilnik o postupanju sa opremom i otpadom koji sadrži PCB („Sl. list CG", broj 48/12),
* Pravilnik o postupanju sa građevinskim otpadom, načinu i postupku prerade građevinskog otpada, uslovima i načinu odlaganja cement azbestnog građevinskog otpada („Sl. list CG", broj 50/12),
* Pravilnik o načinu vođenja evidencije otpada i sadržaju formulara o transportu otpada („Sl. list CG", broj 50/12),
* Pravilnik o uslovima koje treba da ispunjava privredno društvo odnosno preduzetnik za preradu i/ili odstranjivanje otpada („Sl. list CG", broj 53/12),
* Pravillnik o bližem sadržaju i načinu podnošenja godišnjih izvještaja o sprovođenju planova upravljanja otpadom („Sl. list CG", broj 53/12),
* Pravilnik o bližem sadržaju plana upravljanja otpadom proizvođača otpada („Sl. list CG", broj 5/13),
* Pravilnik o načinu pakovanja i odstranjivanja otpada koji sadrži azbest („Sl. list CG", broj 11/13),
* Pravilnik o uslovima koje treba da ispunjava privredno društvo, odnosno preduzetnik za sakupljanje, odnosno transport otpada („Sl. list CG", broj 16/13),
* Pravilnik o načinu vođenja i sadržaju zahtjeva za upis u registar izvoznika neopasnog otpada („Sl. list CG", broj 27/13),
* Pravilnik o bližim karakteristikama lokacije, uslovima izgradnje, sanitarno-tehničkim uslovima, načinu rada i zatvaranja deponija („Sl. list CG", broj 31/13),
* Uredba o načinu i uslovima skladištenja otpada („Sl. list CG", broj 33/13).

Ostalo:

* Nacionalna politika upravljanja otpadom (februar 2004. godine),
* Strateški Master plan upravljanja otpadom u Crnoj Gori (januar 2005. godine),
* Državni Plan za upravljanje otpadom za period od 2008 – 2012. godine (februar 2008. godine),
* Prostorni plan Crne Gore za period do 2020. godine, (mart 2008. godine).

**1.4. Stanje u oblasti upravljanja komunalnim otpadom u opštini Rožaje**

*Upravljanje komunalnim otpadom*

**1.5. Transfer stanice, opšte karakteristike**

Transfer (pretovarna) stanica je mjesto na koje se otpad doprema i privremeno skladišti radi selektiranja i/ili pretovara prije transporta do mjesta za preradu i odstranjivanje. Veličina, broj i raspored transfer stanica u nekom regionu u kome je uspostavljen integralni sistem upravljanja otpadom mora biti pažljivo projektovan da bi se obezbijedio njihov efikasan rad i minimum transportnih troškova. Detaljna analiza cijena treba da odredi optimalno rješenje. Tehničke karakteristike transfer stanice moraju biti u skladu sa sistemom sakupljanja otpada u opštini Rožaje.

Izgradnjom i stavljanjem u funkciju transfer stanice omogućava se:

* efikasnije upravljanje, odnosno sakupljanje i ekonomičniji transport otpada;
* organizovanje odvajanja i pripreme za transport reciklabilnih frakcija otpada;
* provjera sakupljenog otpada prije transporta, odnosno odlaganja;
* primjena raznovrsnijih metoda odstranjivanja otpada.

Transfer stanice se međusobno mogu razlikovati, od površina sa čvrstom podlogom gdje se otpad odlaže u velike kontejnere ili kamione, do složenih pogona gdje se otpad presuje u kontejnerima. Transfer stanice nijesu namijenjene za duže skladištenje otpada, već za pripremu otpada i transporta za dalju obradu.

Elementi transfer stanice za otpad:

* lokacija;
* kamionska vaga i zaštitne zone;
* kancelarija i prostorije za radnike;
* jedinica za transfer otpada (rampa sa koje kamioni koji su sakupili otpad, prebacuju otpad u kontejnere ili kamione);
* vozila i posude u kojima se sakupljaju reciklabilne komponente otpada i eventualno prese za sabijanje, odnosno pripremu i pakovanje za transport;
* asfaltna površina je površina na kojoj manevrišu kamioni koji su dovezli sakupljeni otpad i kamioni koji odvoze otpad sa transfer stanice do centara za reciklažu ili do lokacije na kojoj se otpad skladišti ili odlaže.

1. **ciljevi, svrha i očekivani rezultati**
   1. **Ciljevi**

Osnovni cilj koji se želi ostvariti izradom Studijeje stvaranje uslova za organizovanje i obavljanje poslova upravljanja komunalnim otpadom na izvodljiv, održiv i efikasan način koji je u skladu sa važećim propisima i planskim dokumentima.

Pojedinačni ciljevi su:

* Definisanje mogućih lokacija za izgradnju transfer stanice i analiza njihove pogodnosti za izgradnju sa stanovišta ispunjenosti zakonskih, tehničkih, saobraćajnih i drugih infrastrukturnih uslova (snabdijevanje električnom energijom, vodosnabdijevanje, upravljanje otpadnim vodama i sl.).
* Predlog najbolje lokacije za izgradnju transfer stanice, u smislu prostorno-planskih i uslova infrastrukturne opremljenosti, racionalnosti troškova transporta sakupljenog otpada i udaljenosti od regionalne centra za obradu otpada u Nikšiću i obezbijediti neophodne pretpostavke za ekonomski najpovoljnije obavljanje poslova obrade otpada.
* Obezbjeđivanje neophodnih preduslova za izgradnju objekta sa pratećom opremom koji će omogućiti organizovanje i obavljanje dijela poslova pretovara i upravljanja otpadom u skladu sa Zakonom o upravljanju otpadom i drugim relevantnim propisima;

* 1. **Svrha**

Svrha izrade Studije je kvalitetno sagledavanje i predlog najboljeg primjenljivog modela organizovanja, selektivnog načina sakupljanja, transporta i obrade sakupljenog komunalnog otpada sa područija opštine Rožaje.

Obrađivač će obezbijediti dokumentaciju koja će identifikovati glavne tehničke i ekonomske komponente predloga i koja će biti osnova za sprovođenje daljih aktivnosti sa ciljem uspostavljanja funkcionalnog i održivog sistema upravljanja komunalnim otpadom.

* 1. **Očekivani rezultati – obaveze Konsultanta (Obrađivača)**

Sagledavanje načina selektivnog sakupljanja komunalnog otpada u opštini Rožaje i određivanja lokacije, obima aktivnosti i održivosti transfer stanice u opštini,će obuhvatiti sljedeće:

* Analizu trenutnog stanja u oblasti upravljanja komunalnim otpadom u opštini Rožaje;
* Analizu poslovanja javnog preduzeća u opštini Rožaje u dijelu koji se odnosi na organizovanje selektivnog sakupljanja komunalnog otpada tokom cijele godine i njegovog daljeg transporta do mjesta njegovog deponovanja;
* Analizu mogućih varijantnih riješenja za selektivno sakupljanje komunalnog otpada na cijeloj teritoriji opštine Rožaje tokom cijele godine sa predlogom funkcionalnog, održivog i ekonomski racionalnog rješenja shodno svim relevantnim uslovima koji postoje u ovoj opštini;
* Predlog lokacije za izgradnju transfer stanice sa pripadajućim površinama za upravljanje selektovanim komunalnim otpadom, kao i analiza postojećeg predloga koji treba da obezbijedi mogućnost dobijanja urbanističko-tehničkih uslova i građevinske dozvole;
* Prijedlog Idejnog rješenja za pripremu komunalnog otpada za transportovanje i način transportovanja do budućeg regionalnog centra u Beranama;
* Komparativnu analizu za predložena varijantna riješenja za pripremu komunalnog otpada za transportovanje i način transportovanja do budućeg regionalnog centra u Beranama;
* Detaljno obrazloženje predloženih rješenja sa tehno-ekonomskom analizom;
* Nacrt kratkoročnog investicionog programa za predloženo rješenje, koji uključuje finansijsku procjenu realizacije, plan implementacije i plan nabavki;
* Mjere koje treba da sprovedu komunalna preduzeća u cilju poboljšanja radnih i finansijskih kapaciteta.

1. **polazne pretpostavke**

* Izradu Studije će finansirati Opština Rožaje iz Kapitalnog budžeta za 2018. godinu.
* Za realizaciju projekata koji se finansiraju sredstvima iz Kapitalnog budžeta zadužena je -------.
* Opština Rožaje biće uključena u realizaciju aktivnosti koje su potrebne za izradu Studije i sarađivaće u izradi dokumenata radi obezbjeđivanja svih podataka potrebnih za sprovođenje sveobuhvatnih i cjelovitih analiza i elaboriranja najprihvatljivijih rješenja.
* Ministarstvo održivog razvoja i turizma će obezbijediti dostupnost postojećih podataka relevantnih za izradu Studije sa stanovišta zaštite životne sredine, posebno oblasti upravljanja otpadom.
* Za izradu Studije neophodno je da Obrađivač, kao polaznu osnovu, primjenjuje odredbe važećih propisa i koristi tehničku, prostorno plansku dokumentaciju i dokumentaciju koja se odnosi na upravljanje komunalnim otpadom (navedeno u prethodnom dijelu Projektnog zadatka).

**4. OBIM POSLOVA**

***4.1. Geografska oblast koju treba pokriti***

Ciljna oblast koju treba pokriti je teritorija opštine Rožaje, za koju je organizovano sakupljanje komunalnog otpada koji će se odlagati u regionalnom centru u Beranama.

***4.2. Ciljne grupe***

Projekat ima za cilj uspostavljanje potrebnih infrastrukturnih pretpostavki za organizovanje dijela aktivnosti upravljanja komunalnim otpadom u skladu sa važećim propisima za potrebe stanovništva, turista, privrednih, ugostiteljskih, hotelskih, administrativnih i drugih kapaciteta koji proizvode otpad u opštini Rožaje.

***4.3. Projektna lokacija***

Studija je dokument koji treba da se odnosi na cjelokupnu teritoriju opštine Rožaje na kojoj je uspostavljen i funkcioniše sistem sakupljanja otpada.

***4.4. Specifične aktivnosti***

Izrada Studije obuhvata aktivnosti koje trebaju biti sprovedene u skladu sa relevantnom zakonskom regulativom i strateškim dokumentima.

**Zadaci/Sadržaj**

**Zadatak 1.** Opšti podaci i prikаz postojećeg stаnjа u oblasti upravljanja komunalnim otpadom u opštini Rožaje.

Obrađivač će dati prikaz postojećeg stanja u komunalnoj oblasti u opštini Rožaje sa podacima o količinama sakupljenog komunalnog otpada kao i procjenama količina reciklabilnih frakacija koje su u njemu sadržane.

**Zadatak 2.** Zakonodavni i institucionalni okvir

Obrađivač će uraditi analizu institucionalnog okvira u Crnoj Gori sa preporukama za eventualne i izmjene i dopune opštinskih propisa i sugestijama u smislu organizacionih promjena koje će omogućiti komunalnim preduzećima kvalitetnije preduslove za obavljanje poslova sakupljanja i transporta otpada.

**Zadatak 3.** Na osnovu postojeće tehničke, prostorno planske dokumentacije i ostale dokumentacije koja se odnosi na upravljanje komunalnim otpadom, potrebno je izrаditi Studiju koja sadrži, ne manje od sljedećih osnovnih dijelova:

* Diokoji se odnosi na sagledavanje načina selektivnog sakupljanja komunalnog otpada u opštini Rožaje – obrađivač će izraditi Studiju u skladu sa navedenim sadržajem, a sa posebnim akcentom na vremenske prilike koje su prisutne u različitim godišnjim dobima.
* Završena i prihvaćena Studija treba da omogući Naručiocu da na jasan način sprovede aktivnosti i nabavke sa ciljem funkcionalnog selektivnog sakupljanja komunalnog otpada u ovoj opštini.
* Obrađivač će na osnovu sprovedenog istraživanja o trenutnom stanju u oblasti upravljanja komunalnim otpadom i na osnovu poslovanja javnog preduzeća u opštini Rožaje, pripremiti pregled i objašnjenja mogućih varijantnih rješenja i predložiti jedno rješenje koje na najbolji način zadovoljava potrebe građana, uz istovremeno poštovanje relevantnih propisa, ekonomskih i principa zaštite životne sredine, kao i specifičnih uslova koji postoje na području ove opštine.
* Kao sastavni dio Studije, Obrađivač će izraditi nacrt kratkoročnog investicionog programa, koji uključuje finansijsku procjenu realizacije, plan implementacije i plan nabavki, kao i mjere koje treba da sprovedu javna preduzeća u cilju poboljšanja sopstvenih organizacionih, funkcionalnih i finansijskih kapaciteta.
* Dio u kojem će Obrađivač analizirati i predložiti lokaciju za izgradnju transfer stanice u opštini Rožaje sa odgovarajućim površinama za upravljanje selektovanim otpadom.

Transportna rastojanja i tehnički kriterijumi

Obrađivač će, u skladu sa prostorno planskim i tehničkim dokumentima uzeti u obzir: odnos lokacije transfer stanice i putanja, odnosno trasa sakupljanja komunalnog otpada, pristup glavnim saobraćajnicama koji omogućava efikasnost i racionalnost troškova prevoza, veličinu lokacije koja obezbjeđuje dovoljan prostor za interne saobraćajnice i manevarski prostor za vozila, topografiju lokacije koja je važna s obzirom na raspored objekata za pretovar otpada, infrastrukturne pretpostavke (električna energija, vodosnabdijevanje, uprvaljanje otpadnim vodama i sl.) i druge elemente relevantne za izbor lokacije transfer stanice.

Pored tehničkih, Obrađivač treba da razmotri i specifične kriterijume koje objekat može da ima na životnu sredinu, a uključuju:

* uticaj na kvalitet vazduha;
* uticaj na lokalnu infrastrukturu;
* korišćenje okolnog zemljišta;
* blizina obrazovnih, zdravstvenih, vjerskih, kulturno istorijskih objekata, centara za rekreaciju i stambenih naselja;
* broj naselja koji gravitiraju ka transfer stanici;
* prisustvo prirodnih graničnih prostora;
* uticaj na poslovni ambijent;
* mogućnost proširenja;
* okolno zemljište i mjere zaštite;
* kompatibilnost sa saobraćajnicama;
* uticaj na prirodna dobra.

Proučavanje i utvrđivanje za lokaciju transfer stanica

Obrađivač će izvršiti proučavanja i utvrđivanja, i to:

* hidroloških i klimatskih karakteristika, geološko-tektonskih, hidrogeoloških i inženjersko-geoloških karakteristika terena,
* seizmičnost, i
* uticaja transfer stanice na životnu sredinu.

Zaključna ocjena

Obrađivač će na osnovu izvršene analize obezbijedi zaključnu ocjenu sa opredjeljenjem za predloženu lokaciju za izgradnju transfer stanice u opštini Rožaje.

**Zadatak 7. Izrada Studije**

Obrađivač će pripremiti Studiju koja će u svom sadržaju imati poglavlja shodno navedenim zadacima u ovom poglavlju sa detaljnim razradom svakog zadatka i priloženim topografskim podlogama.

U dijelu Studije, koji se odnosi na način pripreme komunalnog otpada za transportovanje i način transportovanja u regionalni centar u Beranama, obrađivač će pripremiti predlog varijantnih riješenja za način pripreme komunalnog otpada za transportovanje u regionalni centar u Beranama, i u skladu sa rezultatima idejnog rješenja predložiti varijante za njegovo transportovanje. Idejnim riješenjem će se obuhvatiti tehničko tehnološke i eksploatacione karakteristike objekata i opreme, kao i prikazati komparativnu analizu, zasnovanu na poštovanju relevantnih propisa, ekonomskih principa, principa održivosti i principa zaštite životne sredine. Komparativnom analizom će se obuhvatiti i kapitalni i operativni troškovi objekata i opreme, odnosno njihove eksploatacije.

Studija će sаdržаti:

* Prikаz postojećeg stаnjа u oblasti upravljanja komunalnim otpadom u opštini Rožaje;
* Varijantna rješenja za organizovanje i obavljanje poslova selektivnog sakupljanja komunalnog otpada;
* Osnovne kаrаkteristike prikazanih vаrijаntnih rešenjа, uključujući i fаznost realizacije;
* Predlog rješenja za sistem selektivnog sakupljanja komunalnog otpada koje na najbolji način zadovoljava specifične uslove i potrebe građana u opštini Rožaje, uz istovremeno poštovanje relevantnih propisa, ekonomskih i principa zaštite životne sredine;
* Varijantna riješenja za pripremu komunalnog otpada za transportovanje i sami način transportovanja u regionalni centar u Beranama;
* Tehničko-tehnološke i eksploatacione karakteristika varijantnih riješenja za pripremu komunalnog otpada za transportovanje i sami način transportovanja u regionalni centar u Beranama;
* Analizu mogućih lokacija za izgradnju objekta za pripremu komunalnog otpada za transport (transfer stanicu) do centra u Beranama;
* Komparativnu analizu za ponuđena varijantna riješenja za pripremu komunalnog otpada za transportovanje i sami način transportovanja u regionalni centar u Beranama;
* Kratkoročni investicioni program, koji uključuje finansijsku procjenu realizacije, plan implementacije i plan nabavki;
* Mjere koje treba da sprovede javno preduzeće u cilju poboljšanja sopstvenih organizacionih, funkcionalnih i finansijskih kapaciteta;
* Grаfički prikazi varijantnih rješenja.

**5. VREMENSKI ROKOVI**

***Period izvršenja***

Planirani period izvršenja Ugovora je 3 mjeseca od datuma potpisivanja Ugovora.

**6. KOORDINACIJA PROJEKTA, IZVJEŠTAJI I DINAMIKA**

**6.1 Koordinacija**

Opština Rožaje će vršiti koordinaciju aktivnosti vezanih za izradu Studije i njihov ovlašćeni predstavnik (koordinator projekta) će biti zadužen za saradnju sa Obrađivačem tokom izrade predmetnog dokumenta.

Lokalna samouprava će dati na uvid Obrađivaču svu relevantnu dokumentaciju (izvještaje, mape,...) koju posjeduje, kao i onu koju uspije obezbijediti od nadležnih institucija. Obaveza je Obrađivača da provjeri kvalitet i adekvatnost ovih informacija.

Na kraju svog angažovanja, Obrađivač će imenovati kontakt osobu iz svog tima koja će biti dostupna za konsultacije, vezano za dalje aktivnosti Naručioca, na realizaciji ovog projekta.

**6.2. Izvještavanje i dinamika**

Tokom rada na dokumentaciji Obrađivač je dužan sarađivati sa Naručiocem i redovno ga obavještavati o napredovanju radova, u skladu sa sljedećim:

* Inicijalni izvještaj - petnaest dana nakon početka,
* Nacrt konačnog izvještaja - šestdeset dana od početka realizacije Ugovora,
* Usvojena Studija – devedest dana od početka realizacije Ugovora.

Obrađivač je dužan da, u toku izrade, radni materijal Studije stavlja na uvid Naručiocu, ukoliko se to od njega zatraži.

Obrađivač je dužan, nakon formiranja Komisije za tehničku kontrolu Studije od strane Naručioca, otkloniti, u roku koji odredi Komisija, sve eventualne nedostatke, kako bi se od strane Komisije za tehničku kontrolu dokumentacije dobilo pozitivno mišljenje.

Obrađivač je dužan Naručiocu predati četiri primjerka konačne verzije urađene Studije, kao i po jedan primjerak u digitalnom obliku, na crnogorskom jeziku.

**7.** **KVALIFIKACIJE EKSPERATA**

Obrađivač mora da obezbijedi kadar koji je potreban za izvršavanje svih zadataka. Obrađivač treba da odluči o optimalnom broju osoblja koje je potrebno za svaku fazu pripreme Studije, kao i da ispoštuje minimalne zahtjeve koji se daju u nastavku.

**7.1. Ključni eksperti**

Svi eksperti koji imaju ključnu ulogu u implementaciji ugovora se nazivaju ključnim ekspertima. Profili ključnih eksperata za ovaj ugovor su sljedeći:

**Ključni ekspert – Vođa tima**

Kvalifikacije i sposobnosti:

* Univerzitetska diploma;
* Znanje i iskustvo u EU sektoru upravljanja otpadom;
* Sposobnost dobre komunikacije i vještine prezentacije;
* Iskustvo u upravljanju projektima u oblasti upravljanja otpadom;

Opšte profesionalno iskustvo:

* Najmanje 7 godina relevantnog iskustva u sektoru upravljanja otpadom;
* Minimum 5 godina relevantnog iskustva u projektnom menadžmentu, planiranju i inženjerskom menadžmentu projekta;

Posebno stručno iskustvo:

* 5 godina iskustva u pripremi projekata, inženjeringu i izgradnji objekata za upravljanje otpadom;
* Minimum 5 godina iskustva u pripremi studija izbora lokacija, studija izvodljivosti, projektovanju i izradi dokumentacije u oblastima izgradnje objekata i upravljanja otpadom;
* Najmanje 3 urađena projekta na rukovodećem položaju (direktor, projektni menadžer, vođa tima, zamjenik vođe tima itd.) sa iskustvom u pripremi izvještaja, programa, budžeta itd.;
* Sličan položaj u najmanje dva projekta slične složenosti u poslednjih 7 godina.

**7.2. Ostali eksperti**

Izvođač će angažovati odgovarajuće stručnjake:

* Geotehnički i hidrološki eksperti;
* Ekspert za tehnologiju
* Ekspert za građevinski inženjering;
* Ekspert za procjenu uticaja na životnu sredinu.

**VI Način plaćanja:**

* **Virmanski**
* **Rok plaćanja 30 dana po dostavljanju studije**
* **VII Rok za dostaavljanje studije,: 30 radnih dana od dana potpisivanja ugovora**

**VIII Kriterijum za izbor najpovoljnije ponude:**

|  |  |  |
| --- | --- | --- |
| □ najniža ponuđena cijena | broj bodova | 100 |

**IX Rok i način dostavljanja ponuda** Ponude se predaju radnim danima od 08 h do 15 sati, zaključno sa danom 23.03.2018 godine do 10:30 sati.

Ponude se mogu predati:

🞎 neposrednom predajom na arhivi naručioca na adresi: Ul. Maršala Tita bb.

🞎 preporučenom pošiljkom sa povratnicom na adresi Ul. Maršala Tita bb.

Javno otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se **dana 23.03.2018 godine u 11:00 sati**, u prostorijama zgrade Opštine Rožaje na adresi: Ul. Maršala Tita bb.

Ponuda se dostavlja u odgovarajućem zatvorenom omotu (koverat, paket i slično) na način da se prilikom otvaranja ponude može sa sigurnošću utvrditi da se prvi put otvara.

Na omotu ponude navodi se: ponuda, broj poziva za dostavljanje ponuda, naziv i sjedište naručioca, naziv, sjedište, odnosno ime i adresa ponuđača i tekst: "Ne otvaraj prije javnog otvaranja ponuda".

**X Rok za donošenje obavještenja o ishodu postupka:**

* **5 dana od dana javnog otvaranja**

**Uslovi za učešće u postupku javne nabavke**

U postupku javne nabavke može da učestvuje samo ponuđač koji:

1) je upisan u registar kod organa nadležnog za registraciju privrednih subjekata;

2) je uredno izvršio sve obaveze po osnovu poreza i doprinosa u skladu sa zakonom, odnosno propisima države u kojoj ima sjedište;

3) dokaže da on odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare;

4) ima dozvolu, licencu, odobrenje ili drugi akt za obavljanje djelatnosti koja je predmet javne nabavke, ukoliko je propisan posebnim zakonom.

**Ispunjenost obaveznih uslova dokazuje se dostavljanjem:**

1) dokaza o registraciji kod organa nadležnog za registraciju privrednih subjekata sa podacima o ovlašćenim licima ponuđača;

2) dokaza izdatog od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dana javnog otvaranja ponuda, u skladu sa propisima Crne Gore, odnosno propisima države u kojoj ponuđač ima sjedište;

3) dokaza nadležnog organa izdatog na osnovu kaznene evidencije, koji ne smije biti stariji od šest mjeseci do dana javnog otvaranja ponuda;

4) dokaza o posjedovanju važeće dozvole, licence, odobrenja, odnosno drugog akta izdatog od nadležnog organa i to:

Privredno društvo , pravno lice odnosno preduzetnik, treba da poseduje licencu za:

- Izradu procjene uticaja zahvata na životnu sredinu.

Službenik za javne nabavke Ovlašćeno lice naručioca

Amer Demić Ejup Nurković

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**s.r s.r**

**M.P**

**XII Druge informacije: Pouđač ponudu može dostaviti na priloženom obrazcu.**

**FINANSIJSKI DIO PONUDE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| r.b. | opis predmeta | bitne karakteristike ponuđenog predmeta nabavke | jedinica mjere | količina | jedinična cijena bez  pdv-a  (€) | ukupan iznos bez pdv-a  (€) | pdv  (€) | ukupan iznos sa  pdv-om  (€) |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno bez PDV-a | | | | |  | | | |
| PDV | | | | |  | | | |
| Ukupan iznos sa PDV-om: | | | | |  | | | |

**Uslovi ponude:**

|  |  |
| --- | --- |
| Rok izvršenja ugovora je |  |
| Mjesto izvršenja ugovora je |  |
| Način sprovođenja kontrole kvaliteta |  |
| Način plaćanja |  |

Ovlašćeno lice ponuđača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ime, prezime i funkcija*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*potpis*)

M.P.